open-index/open-wikipedia-markdown huggingface dataset:
গ্রুভ মেটাল

থাম্ব|একটি খাঁজ ধাতব ব্যান্ড
**গ্রুভ মেটাল** হলো হেভি মেটাল-এর একটি উপধারা। এটা ব্যবহার করা হত পেন্টেরা ও এক্সহোরডার ব্যান্ডকে বর্ণনা করতে।

## বৈশিষ্ট্য ও উৎস
পেন্টেরা ব্যান্ডের ১৯৯০ সালে প্রকাশিত কাউবয়েজ ফ্রম হেল অ্যালবামটিকে গ্রুভ মেটালের সংজ্ঞা নির্ধারণকারী অ্যালবাম বলা যেতে পারে। ব্যাড ব্রেইনস ব্যান্ডের থেকে গ্রুভ মেটালের আবির্ভাব হয়েছে বলে মনে করেন প্রং ব্যান্ডের টমি ভিক্টর। ১৯৯৮ সালে দ্যা ওয়াশিংটন পোস্টের জেফরি হিমস গ্রুভ মেটাল সম্পর্কে বলেন। “হার্ডরকের বিয়ে ডান্স সংগীত ও হিপহপের সাথে”। অন্যান্য গ্রুভ মেটাল ব্যান্ডগুলো মিলিত হয়েছে থ্রাশ মেটাল, হার্ডকোর পাঙ্ক ও ইন্ডাস্ট্রিয়াল সংগীতের সাথে।ই য়ান ক্রিস্টি মনে করেন সেপালচুরা ব্যান্ডের চাওস এডি অ্যালবাম ও পেন্টেরা ব্যান্ড ডেথ মেটাল থেকে আসা গ্রুভ মেটালের সৃষ্টিকর্তা ও ১৯৯০ দশকের সব দলগুলো ও সঙ্গীতধারাকে কমবেশী প্রভাবিত করেছে।

## ব্যান্ডদল
যেসব ব্যান্ড এ রকম গানের ধারায় কাজ করেছে তাদের মধ্যে স্পিরিচুয়াল বেগারস, সোলফ্লাই,গোজিরা, থ্রোডাউন , ট্রিভিয়াম, ল্যাম্ব অব গড, মেসিন হেড ও বাইজানটাইন অন্যতম। কিছু কিছু ব্যান্ড গ্রুভ মেটাল হিসেবে পরিচিত হতে চায় না। ১৯৯৩ সালে থ্রাশ মেটাল ব্যান্ড এ্যানিহিলেটর রোডরানার রেকর্ডস ত্যাগ করেন গ্রুভ মেটাল ব্যান্ড হিসেবে পরিচিত না হতে। পরবর্তীতে এই কানাডিয়ান ব্যান্ডটি আর কখনোই উত্তর আমেরিকায় সঙ্গীত পরিবেশন করে নাই।

## অন্যান্য ঘরানার উপর প্রভাব

যেমন প্যান্থার (মূলত একটি গ্ল্যাম ধাতু এবং গতি 1980 সালে মেটাল ব্যান্ড) এবং Sepultura যেমন অগ্রগামীর খাঁজ মেটাল ব্যান্ড (মূলত খেলার ছেঁচা ধাতু এবং মৃত্যুর ধাতু) 1990 সালে Nu ধাতু এবং 2000s. Nu মধ্যে মেটালকোর কিছু উন্নয়নের জন্য ভিত্তি স্থাপন ধাতু একটি বিকল্প ধাতু উপবর্গ যা downtuned riffs সদ্ব্যবহার, একটি আরো হিপ হপ প্রভাবিত rapping এবং টার্নট্যাবলিজম এবং খাঁজ ধাতু ছন্দ অ্যাক্সেসযোগ্য বীট, যখন ঘন ঘন উদাসীন গিটার solos এবং জটিল picking. Metalcore উপর জোর দেয় যা ধীর হয় সাধারণ ভারী ধাতু বৈশিষ্ট্য সেইসাথে breakdowns, হয় , তীব্র প্যাসেজ যে moshing সহায়ক হয়.
## বহিঃসংযোগ
* www.noisecreep.com
* allmusic.com/cg
* allmusic.com

বিষয়শ্রেণী:সঙ্গীত
বিষয়শ্রেণী:রক সঙ্গীতের প্রকারভেদ
ইয়ারাচি রেকর্ডস

**ইয়ারাচি রেকর্ডস** হেভি মেটাল অ্যালবাম ভিত্তিক একটি রেকর্ড লেবেল যা অফিস ইংল্যান্ডের নটিংহামে ও আমেরিকার নিউইয়র্ক শহরে অবস্থিত। ১৯৮৮ থেকে ১৯৯৪ সাল পর্যন্ত এই লেবেল অনেক অগ্রবর্তী এক্সট্রিম মেটাল ব্যান্ডকে সাহায্য করে অ্যালবাম প্রকাশের জন্য ও প্রাথমিক গ্রিন্ডকোর ও ডেথ মেটাল ব্যান্ডদের প্রকাশ করে। ১৯৮০-এর দশকের শেষের দিকে ডিগবি ডিগ পিয়ারসন এই লেবেল প্রতিষ্ঠা করেন। ১৯৮৫ সালে ইয়ারাচি রেকর্ডস নাম হওয়ার আগে পিয়ারসন বের করেন অ্যাংলিকান স্কাপ এ্যাটিক নামের প্রাথমিক হার্ডকোর পাঙ্ক ও ক্রসওভার ব্যান্ডদের মিশ্র অ্যালবাম যাতে গান করেন হিরাক্স, লিপক্রিম, কনক্রিট সক্স ইত্যাদি ব্যান্ডরা। ১৯৮৭ সালে ভিনাইল হলো ইয়ারাচি রেকর্ডসের প্রথম প্রকাশনা অফিসিয়ালি। প্রথম বড় মাপের প্রকাশনা হলো নাপালম ডেথ ব্যান্ডের স্কুম। ইয়ারাচি রেকর্ডসের অনেক ছোট ছোট রেকর্ড লেবেলও আছে, যেমন-উইকিড ওয়ার্ল্ড রেকর্ডস, ইলিটিস্ট রেকর্ডস ও স্বল্প আয়ুর নেক্রোসিস রেকর্ডস। পরের দিকের প্রকাশনা হলো ক্যালফোর্নিয়ার ব্যান্ড আডেমা অ্যালবাম ও ডিসাইড ব্যান্ডের কাজ যা ২০০৫ সালে এপ্রিলে আমেরিকান টপ চার্টে চলে আসে। কারকাস ব্যান্ডের বেজিস্ট ও গায়ক জেফরি ওয়াকার ইয়ারাচি রেকর্ডসের লোগোর ডিজাইন করেন। ২০০৭ সালে ইয়ারাচি রেকর্ডস ক্যারোলাইন ডিস্ট্রিবিউশন নামের কোম্পানির সাথে বণ্টন চুক্তি স্বাক্ষর করে। ইয়ারাচি রেকর্ডসের প্রকাশনার ডিজিটাল ও পাইকারী বণ্টন করবে কোম্পানিটি। ২০১০ সালে ইয়ারাচি ঘোষণা করে তারা সিঙ্গাপুরের গ্রিন্ডকোর ব্যান্ড ওয়ার্মরটের সাথে চুক্তি করবে যার ফলে তারা তাদের জনপ্রিয় ডেব্যু অ্যালবাম প্রকাশ করবে যা এতদিন শুধুমাত্র ব্যান্ডের সদস্যদের মাধ্যমেই সহজলভ্য ছিল।

বিষয়শ্রেণী:ব্রিটিশ রেকর্ড লেবেল
বিষয়শ্রেণী:রক রেকর্ড লেবেল
বিষয়শ্রেণী:১৯৮৫-এ ইংল্যান্ডে প্রতিষ্ঠিত
ডেথ এন রোল

**ডেথ 'এন' রোল** () শব্দটি ব্যবহার করা হয় সেসব ডেথ মেটাল ব্যান্ডদের শব্দকে বর্ণনা করতে যারা রক এন্ড রোলের অনুপ্রেরণায় নানা উপাদান গানে নিয়ে আসে। ডেথ মেটাল ও রক এন্ড রোলের জন্য এটা একটি চামড়ার তৈরি বড় বাক্সের মতো কাজ করে। নেয়া প্রভাবটা হচ্ছে ডেথ মেটালের ট্রেড মার্ক গম্ভীর গলার সাথে ও উচ্চমাত্রার ডিস্টোর্টেড গিটার রিফের যোগাযোগ যা ১৯৭০-এর দশকের হার্ডরক ও হেভি মেটালের স্মৃতি জাগায়। উল্লেখ করার মতো ব্যান্ড হচ্ছে গোরফেস্ট ও এনটোম্বড।

## উৎস
এনটোম্বড ব্যান্ড প্রথম ডেথ এন রোল ধারার গান করে। এনটোম্বড ব্যান্ডের স্বরণীয় উলভেরাইন ব্লুজ অ্যালবাম প্রকাশনার পরে মিডিয়া একে নতুন শব্দ ডেথ এন রোল বলে অভিহিত করে। ১৯৯৬ সালে গোরফেস্ট ব্যান্ডের সোল সারভাইভর হচ্ছে আরেকটি বলার মতো এ জাতের অ্যালবাম। এতে ক্ল্যাসিক রকের প্রভাব ও লক্ষ্যনীয়। যার প্রমাণ পাওয়া যায় ঐ বছরেই দ্যা ক্লাব ট্যুরে ব্ল্যাক সাবাথ, ডিপ পার্পল ওএসি ডিসি ব্যান্ডের গান গাওয়াতে। ১৯৯০ দশকের শেষের দিকে তাদের অ্যালবাম চ্যাপ্টার ১৩ বের হয় যা তাদের আগের অ্যালবামের ধারা বজায় রাখে। তারপর গোরফেস্ট ব্যান্ড ভেঙ্গে যায়। (গোরফেস্ট ব্যান্ড ৭ বছর পরে আবার একত্রিত হয়)। তাদের দুইজন সদস্য বর্তমানে লাইভ এ্যান্ড ডেঞ্জারাস নামের ব্যান্ডে; যা হল্যান্ডের থিন লেজি ব্যান্ডের প্রতি উৎসর্গকৃত, কাজ করছে।

## বিতর্ক
ডেথ মেটাল ব্যান্ডগুলো সাক্ষাৎকারের সম্মুখীন হলে তারা ডেথ এন রোল জাতের আচরণ সম্পর্কে মিশ্র প্রতিক্রিয়া ব্যক্ত করে। এনটোম্বড ব্যান্ডের এল জি পেত্রোভ বলেনঃ “আমরা এটাকে এনটোম্বড সঙ্গীত হিসেবেই দেখি, যদি লোকজন মনে করে এটা ডেথ এন রোল তাহলে এটা তাই। আমরা খালি হাসি, ডেথ এন রোল, কেন নয়? যখন আমরা গান বানাই, তখন ভাবি না যে এটা কোন নির্দিষ্ট ধরনের। “ডেথ মেটাল ও রক এন্ড রোলের মিশ্রণ সম্পর্কে গোরফেস্ট ব্যান্ডের ফ্রাঙ্ক হারথোরন বলেনঃ”আজব ব্যাপার! সবাই বলছে এটা ডেথ এন রোল জাতের হয়েছে। আমার কাছে এটা শুধুই মেটাল, সহজ ও সরল।আমি মনে করি না আমাদের অনুপ্রেরণা অন্য ব্যান্ডগুলো থেকে ভিন্ন।

## বহিঃসংযোগ
* stylusmagazine.com 
* musicmight.com
* allmusicguide.com

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
গ্লাম মেটাল

**গ্লাম মেটাল** যা হেয়ার মেটাল নামেও পরিচিত ও পপ মেটালের প্রতিশব্দ হিসেবেও ব্যবহৃত হয় হলো হার্ডরক ও হেভি মেটাল-এর একটি উপধারা। ১৯৭০-এর দশকে শেষের দিকে ও ১৯৮০-এর দশকের প্রথমদিকে আমেরিকায় বিশেষ করে লস এ্যাঞ্জেলসে বিকশিত হয়। ১৯৮০-এর দশকে পুরোটা জুড়ে ও ১৯৯০-এর দশকের প্রথমদিকে জমকালো ভাবে গ্লাম মেটালকে দেখা যায় ও পাওয়ার কর্ড ভিত্তিক হেভি মেটাল সঙ্গীত ধারার প্রভাব লক্ষ্য করা যায়। পাঙ্ক রক-এর উপাদানের সাথে ঐতিহ্যবাহী হার্ডরক ও হেভি মেটাল গানের ব্যবহার গ্লাম মেটালে লক্ষ্য করা যায়। সঙ্গীত টেলিভিশনের প্রযোজকরা এই ধারার গানের প্রতি আকৃষ্ট হয় ও এমটিভি-এর উত্তানও এই ধারার সঙ্গীতের একই সাথে। শেষ রাতের পার্টি গুলোতে গ্লাম মেটাল পরিবেশনকারীদের লজ্জাজনক লাম্পট্য তাদের অখ্যাতি এনে দেয়, যা ট্যাবলয়েড মিডিয়া খুবই বিশদভাবে পরিবেশন করে। স্টিভেন ডেভিস বলেন যে এই ধারার স্টাইলটা অনুসরণ করেছে এরোস্মিথ,কিস, বোস্টন,চিপ ট্রিক ও দ্যা নিউ ইয়র্ক ডলসকে। বিশেষ করে কিস ব্যান্ডকে , তবে শক রক ধরনের অ্যালিস কুপারকেও এই ধারার সঙ্গীত অনুসরণ করে। ফিনিশ ব্যান্ড হানই রকসকে কৃতিত্ব দেয়া হয় হেয়ার মেটাল ধারা সঙ্গীতের ভিত্তি রচনার জন্য। ভ্যান হেলেন ব্যান্ডকে কৃতিত্ব দেয়া যায় এই ধারার আন্দোলনকে গতিশীল করার জন্য। লিড গিটারিস্ট ইডি ভ্যান হেলেন-এর গিটার বাজনা বাজানোর নতুন কৌশল ট্যাপিংকে জনপ্রিয় করতে মূল ভূমিকা পালন করেন। লিড গায়ক ডেভিড লি রথ-এর মঞ্চ পরিবেশনা গ্লাম মেটালের মাধ্যমে প্রভাবিত, যদিও তারা কখনোই গ্লাম সৌন্দর্যতত্ত্ব মঞ্চে উপস্থাপন করেনি।

[left|200px|thumb|[টুইস্টেড সিস্টার একটি চূড়ান্ত পর্যায়ের গ্লাম মেটাল ব্যান্ড]] 
১৯৮০-এর দশকে অনেকগুলো আমেরিকান ব্যান্ড গ্লাম মেটালের দিকে ঝুঁকে পড়ে, এদের মধ্যে ওয়েস্টার্ন মেরিল্যান্ডের কিক্স ব্যান্ডটি অন্যতম যারা ১৯৮১ সালে ইপনিমাস ডেব্যু অ্যালবামটি প্রকাশ করে। সান ফ্রানসিস্কোর নাইট র‌্যাঞ্জারস ব্যান্ডের ১ম অ্যালবাম ডন পেট্রোল (১৯৮২) আমেরিকায় টপ ৪০ গানের তালিকায় চলে আসে, কিন্তু তাদের ১৯৮৩ সালের অ্যালবাম মিডনাইট ম্যাডনেস আগের রেকর্ড ভেঙ্গে দেয়। ১৯৮২ সালে টুইস্টেড সিস্টার যা আসলে একটি গ্লাম রক ব্যান্ড ১৯৭২ সালে প্রতিষ্ঠিত আন্ডার দ্যা ব্লেড অ্যালবাম প্রকাশ করে। নিউ জার্সির ব্যান্ড বন জোভি হার্ড রকের সাথে পপ মিশিয়ে ১৯৮৬ সালে স্লিপারি হোয়েন ওয়েট প্রকাশ করে, যা টপ চার্টে টানা ৮ সপ্তাহ শীর্ষে থাকে ১২ মিলিয়ন কপি বিক্রি হয়ে। এই অ্যালবাম এই ধারার গানের শ্রোতার সংখ্যা আরো বাড়িয়ে দেয়, বিশেষ করে মেয়েদের কাছে তার আবেদনের জন্য। ১৯৮০-এর দশকের মধ্য থেকে শেষ দিক পর্যন্ত গ্লাম মেটাল এমটিভিতে প্রচারিত হতে থাকে প্রায় প্রতিদিনই। সমালোচকদের অনেক নেতিবাচক মন্তব্য সত্ত্বেও এই ধারার গান ঐ দশকের শেষের দিকে বাণিজ্যিকভাবে সবচেয়ে ভরসা করার মতো হয়ে ওঠে। রেড হট চিলি পিপারস ও জেনিস এ্যাডিকশন এই ধারার গানের জনপ্রিয়তা বাড়াতে সাহায্য করে।

## বহিঃসংযোগ
* allmusic.com/cg
* allmusic.com
* www.allmusic.com
* www.allmusic.com/cg

বিষয়শ্রেণী:রক সঙ্গীতের প্রকারভেদ
বিষয়শ্রেণী:১৯৮০-এর দশকের ফ্যাড ও প্রবণতা
সংগীত ধারা

thumb|260px
**সঙ্গীতের ধারা** (ইংরেজি: Music genre) বলতে বোঝায় সঙ্গীতের বৈশিষ্ট্যসূচক প্রকৃতির দিকে থেকে একটি ধরন বা প্রকার। এক এক ধরনের সঙ্গীতের শাখা একেক রকম এবং এরা প্রত্যেককেই পৃথকীকরণযোগ্য। 
সঙ্গীতকে বিভিন্নভাগে বিভক্ত করা যায়। শ্রেণীকরণের উদ্দেশ্য ও বিভিন্ন দৃষ্টিকোণের পার্থক্যের কারণে অনেক ক্ষেত্রেই শ্রেণীকরণ নিয়মবহির্ভূত বা স্বেচ্ছাচারপ্রসূত হয়ে পড়ে। আবার কোন কোন ক্ষেত্রে তা বিতর্কেরও সৃষ্টী করতে পারে। অনেকেই বিশ্বাস করেন যা, যুক্তিমূলক উপায়ে সঙ্গীতের শ্রেণীকরণ সম্ভব নয় এবং শ্রেণীকরণের ফলে সঙ্গীটের সমৃদ্ধির পথ বাধাগ্রস্ত হয়।

## শাখা
সঙ্গীতের শ্রেণীকরণের উদ্দেশ্যে কয়েকটি শিক্ষাগত উপায় আবিষ্কৃত হয়েছে। ডগলাস এম. গ্রিন তার *ফর্ম ইন টোনাল মিউজিক* বইয়ে ম্যাড্রিগাল, মোটেট, ক্যানজোনা, রিয়ারকার এবং দ্যান্সকে সঙ্গীতের কয়েকটি শাখা হিসেবে উল্লেখ করেছেন। অনেক সঙ্গীতজ্ঞ সঙ্গীতের ধারা এবং শৈলীকে একই বিষয় হিসেবে অভিহিত করেছে, তবে ধারা সেসব ক্ষেত্রে প্রযোজ্য যেখানে কতকগুলো সঙ্গীতে একই ‘মৌলিক সঙ্গীত ভাষ্য’ ব্যবহৃত হয়। আবার অনেক সঙ্গীতজ্ঞ ধারা এবং শৈলীকে পৃথক বলে অভিহিত করেছেন। তারা মনে করেন যে, ধারা এবং শৈলীর মধ্যে অন্যতম পার্থক্য হল সঙ্গীতের বিষয়বস্তু। একটি বিশেষ সঙ্গীতের ধারা গানের পদ্ধতি, শৈলী, বিষয়, প্রসঙ্গ বা মূলভাব দ্বারা সংজ্ঞায়িত করা সম্ভব। এছাড়া ভৌগোলিক সূত্রপাতও সঙ্গীতের ধারা নির্ণয়ে অনেক ক্ষেত্রে ব্যবহৃত হয়ে থাকে, যদিও একটি নির্দিষ্ট ভৌগোলিক ধারা সাধারণত বিভিন্ন উপধারার সমষ্টি হতে পারে।

কেমব্রিউ ম্যাকলিউড তার *জেনারস, সাবজেনারস, সাব-সাবজেনারস এন্ড মোর* শীর্ষক নিবন্ধে উল্লেখ করেছে, সঙ্গীতের নতুন উপধারাসমূহের নামকরণ বিভিন্ন প্রভাবের সাথে সংশ্লিষ্ট; যেমন- সঙ্গীতের দ্রুত বিকাশমান প্রকৃতি যা সাংস্কৃতিক কারণ, রেকর্ড কোম্পানিগুলোর ব্যবসায়িক কৌশল কিংবা সঙ্গীত সম্পর্কিত ম্যাগাজিনগুলোর প্রতারণা। 
সঙ্গীতের ধারা শ্রেণীকরণের ক্ষেত্রে নিম্নোক্ত মানদন্ডসমূহ ব্যবহৃত হয়ে থাকেঃ

* শৈল্পীক সাতন্ত্র্য
* সময়ের ব্যপ্তি
* জাতিগত বা আনভলিক সাতন্ত্র্য
* পদ্ধতি এবং সঙ্গীতের উপকরণ
* সঙ্গীতের সূত্রপাত
* সামাজিক প্রভাব
  
## তথ্যসূত্র

## আরও পড়ুন
*
*
*

## বহিঃসংযোগ

বিষয়শ্রেণী:সঙ্গীতের ধারা
গোর্খা জনমুক্তি মোর্চা

**গোর্খা জনমুক্তি মোর্চা** (জিজেএম) ভারতের একটি নথিবদ্ধ রাজনৈতিক দল। এই দল পশ্চিমবঙ্গের দার্জিলিং পার্বত্য অঞ্চল ও ডুয়ার্স নিয়ে পৃথক গোর্খাল্যান্ড রাজ্য গঠনের দাবি জানাচ্ছে। ২০০৭ সালের ৭ অক্টোবর এই দল প্রতিষ্ঠিত হয়।

দার্জিলিং পার্বত্য অঞ্চলের অন্যতম গুরুত্বপূর্ণ নেতা বিমল গুরুং দার্জিলিংকে ষষ্ঠ তফসিলভুক্ত করার বিরোধিতা করে গোর্খা ন্যাশানাল লিবারেশন ফ্রন্ট নেতা সুবাস ঘিসিঙের সঙ্গে বিবাদে জড়িয়ে পড়েন। এই বিবাদের ফলে তিনি দল ভেঙে ২০০৭ সালের ৭ অক্টোবর পৃথক গোর্খাল্যান্ড রাজ্যের দাবিতে জিজেএম প্রতিষ্ঠা করেন।

গোর্খাল্যান্ড রাজ্যের দাবিতে ১৯৮০-এর দশকে দার্জিলিং পার্বত্য অঞ্চলে হিংসাত্মক আন্দোলন হয়। কিন্তু জিজেএম অহিংস আন্দোলন চালানোর সিদ্ধান্ত নেয়। প্রথম দিকে তারা বনধ, অনশন ধর্মঘট ও পরিষেবা বিল না দিয়ে আন্দোলন চালাতে থাকে। রাজ্য সরকার এরপর তাদের আলোচনার জন্য ডাকেন। কিন্তু রাজ্য সরকার গোর্খাল্যান্ডের দাবি মেনে না নেওয়ায়, আলোচনা ভেস্তে যায়। পরে ভারত সরকার, রাজ্য সরকার ও জিজেএম-এর মধ্যে ত্রিপাক্ষিক বৈঠক শুরু হয়। এখনও এই বিষয়ে কোনো মীমাংসাসূত্র পাওয়া যায়নি।

## পাদটীকা

বিষয়শ্রেণী:ভারতের রাজনৈতিক দল
বিষয়শ্রেণী:পশ্চিমবঙ্গের রাজনৈতিক দল
বিষয়শ্রেণী:২০০৭-এ পশ্চিমবঙ্গে প্রতিষ্ঠিত
বিষয়শ্রেণী:গোর্খাল্যান্ডের রাজনীতি
বিষয়শ্রেণী:২০০৭-এ প্রতিষ্ঠিত রাজনৈতিক দল
বিষয়শ্রেণী:দার্জিলিং জেলার রাজনীতি
দার্জিলিং সদর মহকুমা

**দার্জিলিং সদর মহকুমা** পশ্চিমবঙ্গের দার্জিলিং জেলার একটি মহকুমা। এই মহকুমাটি দার্জিলিং পুরসভা এবং দার্জিলিং-পুলবাজার, রংলি রংলিয়ট ও জোরবাংলো-সুকিয়াপোখরি ব্লক তিনটি নিয়ে গঠিত। এই ব্লকে পাট্টাবং চা বাগান নামে একটি সেন্সাস টাউন ও ৫০টি গ্রাম পঞ্চায়েত রয়েছে। দার্জিলিং এই মহকুমার সদর শহর।

## এলাকা
দার্জিলিং পুরসভা ছাড়াও এই মহকুমা ৫০ গ্রাম পঞ্চায়েত অবস্থিত। গ্রাম পঞ্চায়েতগুলি দার্জিলিং-পুলবাজার, রংলি রংলিয়ট ও জোড়বাংলো-সুকিয়াপোখরি ব্লকের অধীনস্থ।

## ব্লক

### দার্জিলিং-পুলবাজার ব্লক
দার্জিলিং-পুলবাজার ব্লক পাট্টাবং চা বাগান নামক সেন্সাস টাউন এবং ২৩টি গ্রাম পঞ্চায়েত নিয়ে গঠিত। এগুলি হল: বিজনবাড়ি-পুলবাজার, গোক-২, কাইজালিয়া, নায়ানোর, দার্জিলিং-১, সিংটাম সুম, লোধোমা-১, রেলিং, দার্জিলিং-২, চুংটং, লোধোমা-২, রিমবিক, ঋষিরহাট ব্লুমফিল্ড, রঙ্গিত-১, লেবং ভ্যালি-১, দাবাইপানি, বাদামতাম, রঙ্গিত-২, লেবং ভ্যালি-২, সিরিখোলা-দারাগাঁও, গোক-১, ঝেপি ও মাজুয়া। এই ব্লকে তিনটি থানা রয়েছে। যথা, দার্জিলিং (সদর), পুলবাজার ও লোধামা। ব্লকের সদর বিজনবাড়ি।

### জোড়বাংলো-সুকিয়াপোখরি ব্লক
জোড়বাংলো-সুকিয়াপোখরি ব্লক ১৬টি গ্রাম পঞ্চায়েত নিয়ে গঠিত। এগুলি হল: নিম্ন সোনাদা-১, রংবুল, লিঙ্গিয়া মারায়েবং, উচ্চ সোনাদা, নিম্ন সোনাদা-২, ধুতরিয়া কালেজ ভ্যালি, মুন্ডা কোঠি, রংভাং গোপালধারা, পোখরিয়াবং-১, পেরমাগুড়ি, তমসং, পোখরিয়াবং-২, গোরাবাড়ি মার্গারেট'স হোপ, প্লাংডাং, ঘুম খাসমহল, পোখারিয়াবং-৩ ও সুখিয়া-সিমানা। এই ব্লকে দুটি থানা রয়েছে। যথা, জোড়বাংলো ও সুকিয়াপোখরি। ব্লকের সদর সুকিয়াপোখরি।
### রংলি রংলিয়ট ব্লক
রংলি রংলিয়ট ব্লক ১১টি গ্রাম পঞ্চায়েত নিয়ে গঠিত। এগুলি হল: লাবদাহ, মানেইদারা, ট্যাকলিং-১, তাকদাহ, লামাহাট্টা, পুবাং-রামপুরিয়া, ট্যাকলিং-২, সিনগ্রিমটাম, রংলি, রেসেপ ও রংচং। ব্লকের একমাত্র থানাটি হল রংলি রংলিয়ট। ব্লকের সদর তাকদাহ।

## সোনাদা
সমুদ্রপৃষ্ঠ থেকে ৬০০০ ফুট উচ্চতায় অবস্থিত সোনাদা এই মহকুমার একটি মনোরম পর্যটন কেন্দ্র। শিলিগুড়ি থেকে ৬৫ কিলোমিটার ও দার্জিলিং থেকে ১৭ কিলোমিটার দূরে অবস্থিত এই শহর চা বাগানের জন্য বিখ্যাত। এখানকার উল্লেখযোগ্য চা বাগানগুলি হল ওকস চা বাগান, রাংমুক, মুন্ডা, রিংটং, মার্গারেট'স হোপ ইত্যাদি। শান্ত্রীরানি, সোনাদা হাই স্কুল, হোলি ক্রস হাই স্কুল প্রভৃতি এই শহরে বিখ্যাত শিক্ষা প্রতিষ্ঠান।

## বিধানসভা কেন্দ্র
সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, তার ফলে দার্জিলিং পুরসভা এলাকা, দার্জিলিং-পুলবাজার ব্লক ও জোড়বাংলো-সুকিয়াপোখরি ব্লকের ধুতরিয়া কালেজ ভ্যালি, ঘুম খাসমহল, সুখিয়া-সিমানা, রংভাং গোপালধারা, পোখারিবং-১, পোখারিবং-২, পোখারিবং-৩, লিঙ্গিয়া মারায়েবং, পেরমাগুড়ি তামসাং, প্লাংডাং ও রংবুল - এই ১১টি গ্রাম পঞ্চায়েত নিয়ে **দার্জিলিং বিধানসভা কেন্দ্র** গঠিত হয়েছে। জোড়বাংলো-সুকিয়াপোখরি ব্লকের অপর পাঁচটি গ্রাম পঞ্চায়েত ও রংলি রংলিয়ট ব্লকটি **কার্সিয়ং বিধানসভা কেন্দ্রের** অন্তর্গত হয়েছে। উভয় বিধানসভা কেন্দ্রই **[[দার্জিলিং লোকসভা কেন্দ্র|দার্জিলিং লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:দার্জিলিং জেলা
বিষয়শ্রেণী:দার্জিলিং জেলার মহকুমা
বিষয়শ্রেণী:পশ্চিমবঙ্গের মহকুমা
কালিম্পং মহকুমা

**কালিম্পং মহকুমা** পশ্চিমবঙ্গের কালিম্পং জেলার একটি মহকুমা। এই মহকুমাটি কালিম্পং পুরসভা এবং কালিম্পং-১, কালিম্পং-২ ও গোরুবাথান ব্লক তিনটি নিয়ে গঠিত। এই ব্লকে ৪২টি গ্রাম পঞ্চায়েত রয়েছে। কালিম্পং এই মহকুমার সদর শহর।

## মহকুমা
কালিম্পং জেলায় রয়েছে একটি মাত্র মহকুমা:

## এলাকা
কালিম্পং পুরসভা ছাড়াও এই মহকুমা ৪২টি গ্রাম পঞ্চায়েত অবস্থিত। গ্রাম পঞ্চায়েতগুলি কালিম্পং-১, কালিম্পং-২ ও গোরুবাথান ব্লকের অধীনস্থ।

## ব্লক

### কালিম্পং-১ ব্লক
কালিম্পং-১ ব্লক ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন এছায়, সামথার, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিনডেপং, কাফের কানকে বং, পুডুং ও তাশিডিং। কালিম্পং এই ব্লকের একমাত্র থানা। ব্লকের সদর কালিম্পং।
### পেডং ব্লক
পেডং ব্লক ৬ টি গ্রাম পঞ্চায়েত নিয়ে গঠিত। এগুলি হল: লিংসেইখা, লিংসে, কাগে, কাশিয়ং, পেডং ও স্যাকিয়ং। 
### লাভা ব্লক
লাভা ব্লক ৭ টি গ্রাম পঞ্চায়েত নিয়ে গঠিত। এগুলি হল:দালাপচন্দ, লোলে, গিতাব্লিং, লাআ-গিতাবেয়ং, পেয়ং, শাংসে ও শান্তুক। এই ব্লকে কোনো থানা নেই।  ব্লকের সদর আলগড়া।

### গোরুবাথান ব্লক
গোরুবাথান ব্লক ১১টি গ্রাম পঞ্চায়েত নিয়ে গঠিত। এগুলি হল: দালিম, গোরুবাথান-২, পাটেংগোডাক, টোডেটাংটা, গোরুবাথান-১, কুমাই, পোখরেবং, স্যামসিং, আহালে, নিম ও রোঙ্গো। এই ব্লকে দুটি থানা রয়েছে। যথা, গোরুবাথান ও জলঢাকা। ব্লকের সদর ফাগু।

## বিধানসভা কেন্দ্র
সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, সমগ্র মহকুমাটি নিয়ে **[[কালিম্পং বিধানসভা কেন্দ্র]]** গঠিত হয়েছে। এই বিধানসভা **[[দার্জিলিং লোকসভা কেন্দ্র|দার্জিলিং লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:কালিম্পং জেলা
বিষয়শ্রেণী:কালিম্পং জেলার মহকুমা
বিধাননগর মহকুমা

**বিধাননগর মহকুমা** পশ্চিমবঙ্গের উত্তর চব্বিশ পরগনা একটি মহকুমা। এই মহকুমা বিধাননগর পৌরসংস্থা, নিউ টাউন ও রাজারহাট সমষ্টি উন্নয়ন ব্লক নিয়ে গঠিত। মহকুমার সদর বিধাননগর।

## এলাকা
২০১৫ সালের আগে বিধাননগর মহকুমা সল্টলেক (সাবেক বিধাননগর পৌরসভা) ও নবদিগন্ত ইন্ডাস্ট্রিয়াল টাউনশিপ দ্বারা গঠিত ছিল। পরবর্তীকালে রাজারহাট গোপালপুর পৌরসভা ও রাজারহাট সমষ্টি উন্নয়ন ব্লক বিধাননগর মহকুমার অন্তর্ভুক্ত হয় এবং রাজারহাট গোপালপুর পৌরসভা ও মহিষবাথান-২ গ্রাম পঞ্চায়েত, বিধাননগর পৌরসংস্থার অন্তর্ভুক্ত হয়। এছাড়া নিউ টাউন আংশিকভাবে বিধাননগর মহকুমার অন্তর্গত।

### সমষ্টি উন্নয়ন ব্লক
বিধাননগর মহকুমার অন্তর্গত সমষ্টি উন্নয়ন ব্লকগুলি হলো:

## জনপরিসংখ্যান
২০১১ সালের আদমশুমারি অনুযায়ী বিধাননগর মহকুমার জনসংখ্যা (রাজারহাট গোপালপুর ও রাজারহাট সমষ্টি উন্নয়ন ব্লক সহ) ২১৬,৬০৯ জন। এর মধ্যে ৯৫.২৬% হিন্দু, ২.৫৬% মুসলিম ও ০.৪৫% খ্রিস্টান।

## তথ্যসূত্র

বিষয়শ্রেণী:উত্তর চব্বিশ পরগনা জেলার মহকুমা
কার্শিয়াং মহকুমা

**কার্শিয়ং মহকুমা** পশ্চিমবঙ্গের দার্জিলিং জেলার একটি মহকুমা। এই মহকুমা কার্শিয়ং ও মিরিক পুরসভা এবং মিরিক ও কার্শিয়ং ব্লক নিয়ে গঠিত। উক্ত ব্লকদুটিতে মোট ২০টি গ্রাম পঞ্চায়েত রয়েছে। মহকুমার সদর কার্শিয়ং।

## ইতিহাস ও তাৎপর্য
মূল লেপচা শব্দ 'করসন রিপ' (Kurson-rip) থেকে কার্শিয়ং কথাটির উৎপত্তি হয়েছে বলে মনে করা হয়। 'করসন' শব্দের অর্থ সাদা অর্কিড এবং রিপ কথাটির অর্থ স্থান। সুতরাং কার্শিয়ং হল সাদা অর্কিডের স্থান। জনশ্রুতি আছে, এখানে কোন একটা সময়ে প্রচুর সাদা অর্কিডের বাগান ছিল।  অন্য মতে লেপচা শব্দ 'কুর' এবং 'সেয়ং' থেকে কার্শিয়ং হয়েছে। 'কুর' মানে স্থানীয় বেত এবং 'সেয়ং' অর্থে ছড় অথবা ঝাড় কে বোঝান হত । বিংশ শতাব্দীর গোড়ার দিকে এই অঞ্চলে স্থানীয় বেত গাছের প্রচুর ঝাড় দেখা যেত। 
thumb|right|সাদা অর্কিড
এই অঞ্চলটি আগে ছিল সিকিম রাজ্যের অন্তর্ভুক্ত। উনবিংশ শতাব্দীর প্রথমদিকে এটি নেপাল রাজের হস্তগত হয়। ১৮১৭ সালে গোর্খা যুদ্ধের পর ব্রিটিশ সরকার এই অঞ্চলটিকে পুনরুদ্ধার করে এবং সিকিমের রাজাকে ফেরত দেয়। ১৮৩৫ সালের এক সন্ধি চুক্তি অনুসারে সিকিমের রাজা এই অঞ্চলটিকে ইংরেজদের হাতে তুলে দেন। তখন থেকে কার্শিয়ং সহ  সমগ্র পাঙ্খাবাড়ি অঞ্চল ইংরেজ সরকারের অধীনস্থ দার্জিলিং জেলার অন্তর্ভুক্ত হয়। 

## এলাকা
কালিম্পং ও মিরিক পুরসভা এলাকা ছাড়াও এই মহকুমায় কালিম্পং ও মিরিক ব্লকের অধীনস্থ মোট ২০টি গ্রাম পঞ্চায়েত রয়েছে।

## ব্লক

### মিরিক ব্লক
মিরিক ব্লক ছয়টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা-১, পহেলিগাঁও স্কুল দারা-২, সৌরেনি-১, দুপটিন ও সৌরেনি-২। মিরিক এই ব্লকের একমাত্র থানা। ব্লকের সদর মিরিক।

### কার্শিয়ং ব্লক
কার্শিয়ং ব্লক ১১টি গ্রাম পঞ্চায়েত নিয়ে গঠিত। এগুলি হল: গয়াবাড়ি-১, শিবখোলা, সেন্ট মেরিজ-৩, সীতং-১, সুকনা, গয়াবাড়ি-৩, সেন্ট মেরিজ-২, সীতং-২, চিমনি-দেওরালি ও মহানন্দা। ব্লকের একমাত্র থানা কার্শিয়ং। ব্লকের সদর কার্শিয়ং।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে কার্শিয়ং মহকুমার সমগ্র অঞ্চলটি **কার্শিয়ং বিধানসভা কেন্দ্রের** অন্তর্গত হয়েছে। এই বিধানসভা কেন্দ্র **[[দার্জিলিং]] লোকসভা কেন্দ্রের** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:দার্জিলিং জেলা
বিষয়শ্রেণী:দার্জিলিং জেলার মহকুমা
আবদুল জব্বার খান

বিচারপতি **আবদুল জব্বার খান** (১ জানুয়ারি ১৯০২ – ২৩ এপ্রিল ১৯৮৪) ছিলেন পাকিস্তান জাতীয় পরিষদের ষষ্ঠ স্পিকার। ফজলুল কাদের চৌধুরীর পর তিনি স্পিকারের দায়িত্ব পালন করেছেন।

## জন্ম ও শিক্ষাজীবন
আবদুল জব্বার খান ১৯০২ সালের ১ জানুয়ারি তৎকালীন ব্রিটিশ ভারতের অন্তর্গত অবিভক্ত বাংলার বরিশাল জেলার বাহেরচর গ্রামে জন্মগ্রহণ করেন। তিনি বরিশাল জিলা স্কুল থেকে ১৯১৯ সালে প্রবেশিকা এবং বরিশাল ব্রজমোহন কলেজ থেকে ১৯২১ সালে আই.এ পরীক্ষায় উত্তীর্ণ হন। ঢাকা বিশ্ববিদ্যালয় থেকে তিনি যথাক্রমে ১৯২৪ ও ১৯২৫ সালে আরবি ও ইসলামিক স্টাডিজ বিভাগ থেকে বি.এ. ও এম.এ. ডিগ্রি অর্জন করেন। তিনি ১৯২৭ সালে বি.এল. ডিগ্রি অর্জন করেন।

## কর্মজীবন
১৯২৯ সালে আবদুল জব্বার খান সরকারি কর্মকর্তা হিসেবে বিচারবিভাগে যোগ দেন। এসময় তিনি সাব জজ, অতিরিক্ত জেলা জজ ও জেলা জজ হিসেবে দায়িত্বপালন করেছেন। এরপর ১৯৫৬ সালে তিনি ঢাকা উচ্চ আদালতের বিচারপতি হিসেবে নিয়োগ পান।

## রাজনৈতিক জীবন
আবদুল জব্বার খান ১৯৬২ সালে অবসর গ্রহণ করেন। এরপর তিনি পাকিস্তান মুসলিম লীগে যোগদান করেন। এর দুই বছর পর ১৯৬৪ সালে পূর্ব পাকিস্তান মুসলিম লীগ (কনভেনশন) এর সভাপতি নির্বাচিত হন। ১৯৬৫ সালে তিনি পাকিস্তান জাতীয় পরিষদে বরিশাল থেকে সদস্য নির্বাচিত হয়েছিলেন এবং একই বছরের ১০ জুন তাকে স্পিকার নির্বাচিত করা হয়।

## জনকল্যাণমূলক কাজ
কর্মজীবনের পাশাপাশি তিনি শিক্ষাপ্রতিষ্ঠান ও কল্যাণমূলক প্রতিষ্ঠান গঠন করেছেন।

## মৃত্যু
আবদুল জব্বার খান ১৯৮৪ সালের ২৩ এপ্রিল ঢাকায় মৃত্যুবরণ করেন।

## তথ্যসূত্র

## বহিঃসংযোগ
* Banglapedia: Profile of Justice Abdul Jabbar Khan

বিষয়শ্রেণী:১৯০২-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:পূর্ব পাকিস্তানের রাজনীতিবিদ
বিষয়শ্রেণী:২০শ শতাব্দীর পাকিস্তানি আইনজীবী
বিষয়শ্রেণী:পাকিস্তানের জাতীয় পরিষদের স্পিকার
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:আবদুল জব্বার খানের পরিবার
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বরিশাল জেলার আইনজীবী
বিষয়শ্রেণী:২০শ শতাব্দীর পাকিস্তানি বিচারক
রিয়াংগাং

**রিয়াংগাং** (কোরীয় ভাষায়: （량강도），; ) হচ্ছে উত্তর কোরিয়ার উত্তর-পূর্বাংশে অবস্থিত একটি প্রদেশ।

## বহিঃসংযোগ

* 행정 구역 현황 (''Haengjeong Guyeok Hyeonhwang)'' (in Korean only)
* Administrative divisions of North Korea (in simplified Chinese; used as reference for Hanja)

বিষয়শ্রেণী:উত্তর কোরিয়ার প্রদেশ
অ্যানথ্রাক্স (দ্ব্যর্থতা নিরসন)

**অ্যানথ্রাক্স** বলতে যা বোঝায়ঃ

* অ্যানথ্রাক্স (রোগ) - একটি বিষম রোগ, যা ব্যাসিলাস অ্যান্থ্রাসিস (Bacillus anthrasis) নামক ব্যাকটেরিয়ার কারণে হয়ে থাকে।
* অ্যানথ্রাক্স (ব্যান্ড) - একটি আমেরিকান হেভি মেটাল ব্যান্ড বা ১৯৮১ সালে গঠিত হয়।
বাজার মূলধন

**বাজার মূলধন** হল কোন ব্যবসা প্রতিষ্ঠান বা পাবলিক লিমিটেড কোম্পানি বা কর্পোরেশনের আকার পরিমাপের একটি পদ্ধতি। কোন ব্যবসা প্রতিষ্ঠানের মোট শেয়ারের পরিমাণ (যা বিনিয়োগকারী কর্তৃক ক্রয় করা হয়েছে) দ্বারা উক্ত প্রতিষ্ঠানের বাজার মূলধন নির্ণয় করা হয়। শেয়ার বাজারের তালিকাভুক্ত কোম্পানিসমূহের মোট মূল্ধনের পরিমাণ তথা শেয়ার বাজারের আকার এবং অর্থনৈতিক অঞ্চলের নির্ধারণেও বাজার মূলধনের ধারণা ব্যবহৃত হয়। ২০০৭ সালের জানুয়ারীতে পৃথিবীর সকল পাবলিক লিমিটেড কোম্পানির মোট বাজার মূলধনের পরিমাণ ছিল ৫১.২ ট্রিলিয়ন মার্কিন ডলার, যা ২০০৮ এর মে মাসে বৃদ্ধি পেয়ে ৫৭.৫ ট্রিলিয়নে দাঁড়ায়। তবে ২০০৮ এর অগাস্টে এবং সেপ্টেম্বরে বৈশ্বিক অর্থনৈতিক মন্দার দরুন যথাক্রমে ৫০ ট্রিলিয়ন ও প্রায় ৪০ ট্রিলিয়ন ডলার হ্রাস পায়।

## তথ্যসূত্র

## বহিঃসংযোগ
* How to Value Assets  - ওয়াশিংটন রাজ্য সরকারের দাপ্তরিক ওয়েবসাইট থেকে

বিষয়শ্রেণী:অর্থনীতি
বিষয়শ্রেণী:ব্যবসা পরিভাষা
তেহট্ট মহকুমা

**তেহট্ট মহকুমা** পশ্চিমবঙ্গের নদিয়া জেলার একটি মহকুমা। এই মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লক নিয়ে গঠিত। এই চারটি ব্লকের অধীনে ৩৬টি গ্রাম পঞ্চায়েত ও একটি সেন্সাস টাউন বর্তমান। মহকুমার সদর তেহট্ট।

## এলাকা
মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লকের অধীনে এই মহকুমায় ৩৬টি গ্রাম পঞ্চায়েত ও একটি সেন্সাস টাউন অবস্থিত। মহকুমার একমাত্র সেন্সাস টাউনটি হল করিমপুর।

## ব্লক
### করিমপুর-১ ব্লক
করিমপুর-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল হরেকৃষ্ণপুর, জামশেরপুর, করিমপুর-২, পিপুলবেড়িয়া, হোগলবেড়িয়া, করিপুর-১, মধুগড়ি ও শিকারপুর। ব্লকের একমাত্র নগরাঞ্চলটি হল করিমপুর সেন্সাস টাউন। ব্লকটি হোগলবেড়িয়া, করিমপুর ও মুরুটিয়া থানার অধীনস্থ। ব্লকের সদর শিকারপুর।

### করিমপুর-২ ব্লক
করিমপুর-২ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ঢোরাদহ-১, মারুতিয়া, নারায়ণপুর-২, রহমতপুর, ঢোরাদহ-২, নন্দনপুর, নটিডাঙা-১, দিঘল কান্দি, নারায়ণপুর-১ ও নটিডাঙা-২। এই ব্লকে কোনো নগরাঞ্চল নেই। ব্লকটি থানারপাড়া, করিমপুর ও মুরুতিয়া থানার অধীনস্থ। ব্লকের সদর রহমতপুর।

### তেহট্ট-১ ব্লক
তেহট্ট-১ ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল বেতাই-১, ছিটকা, পাথরঘাটা-১, শ্যামনগর, বেতাই-২, কানাইনগর, পাথরঘাটা-২, তেহট্ট, চাঁদেরঘাট, নাতনা, রঘুনাথপুর। এই ব্লকে কোনো নগরাঞ্চল নেই। ব্লকটি তেহট্ট থানার অধীনস্থ। ব্লকের সদর তেহট্ট।

### তেহট্ট-২ ব্লক
তেহট্ট-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বার্নিয়া(নতুন বার্নিয়া), হাঁসপুকুরিয়া, পলসুন্ডা-১, সাহেবনগর-২, গোপীনাথপুর, পলাশীপাড়া ও পলসুন্ডা-২। এই ব্লকে কোনো নগরাঞ্চল নেই। ব্লকটি তেহট্ট ও পলাশীপাড়া থানার অধীনস্থ। ব্লকের সদর পলাশীপাড়া।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে করিমপুর-২ ব্লকের ঢোরাদহ-১, ঢোরাদহ-২, মুরুটিয়া, নতিডাঙা-১, নতিডাঙা-২ ও রহমতপুর গ্রাম পঞ্চায়েত ছয়টি নিয়ে **করিমপুর বিধানসভা কেন্দ্র** গঠিত। করিমপুর-২ ব্লকের অপর গ্রাম চারটি গ্রাম পঞ্চায়েত এবং তেহট্ট-১ ব্লকের বেতাই-১, বেতাই-২, ছিটকা, কানাইনগর, নাটনা, পাথরঘাটা-১, রঘুনাথপুর, শ্যামনগর ও তেহট্ট নিয়ে **তেহট্ট বিধানসভা কেন্দ্র** গঠিত। তেহট্ট-১ ব্লকের অন্য গ্রাম পঞ্চায়েতগুলি এবং তেহট্ট-২ ব্লক নিয়ে গঠিত হয়েছে পলাশীপাড়া বিধানসভা কেন্দ্র। করিমপুর বিধানসভা কেন্দ্র **[[মুর্শিদাবাদ লোকসভা কেন্দ্র|মুর্শিদাবাদ লোকসভা কেন্দ্রের]]** অন্তর্গত। অন্যদিকে তেহট্ট ও পলাশীপাড়া **[[কৃষ্ণনগর লোকসভা কেন্দ্র|কৃষ্ণনগর লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:নদিয়া জেলা
বিষয়শ্রেণী:নদিয়া জেলার মহকুমা
বিগ্‌ল প্রণালি

thumb|300px|right|উড়োজাহাজ থেকে তোলা বিগ্‌ল প্রণালির ছবি, পটভূমিতে আর্জেন্টিনার উশুয়াইয়া শহর দেখা যাচ্ছে।

**বিগ্‌ল প্রণালি** () দক্ষিণ আমেরিকার দক্ষিণতম প্রান্তে তিয়ের্‌রা দেল ফুয়েগো দ্বীপপুঞ্জে অবস্থিত একটি সমুদ্র প্রণালি। প্রণালিটি পূর্ব-পশ্চিমে প্রায় ২৪০ কিলোমিটার ধরে প্রসারিত এবং সংকীর্ণতম অংশে এর প্রস্থ প্রায় ৫ কিলোমিটার। এটির উত্তরে তিয়ের্‌রা দেল ফুয়েগো দ্বীপপুঞ্জের মূল দ্বীপ ইসলা গ্রান্দে দে তিয়ের্‌রা দেল ফুয়েগো এবং দক্ষিণে নাবারিনো, পিক্তন, ওস্তে ও অন্যান্য ক্ষুদ্রাকার দ্বীপগুলি অবস্থিত। পশ্চিম প্রান্তে গিয়ে প্রণালিটি দুইটি শাখায় বিভক্ত হয়ে ইসলা গর্দন নামের দ্বীপের দুই পাশ দিয়ে প্রবাহিত হয়েছে এবং ডারউইন সাউন্ড নামের জলরাশির মাধ্যমে প্রশান্ত মহাসাগরের সাথে মিলিত হয়েছে। প্রণালির পূর্ব অংশ চিলি ও আর্জেন্টিনার মধ্যে সীমান্ত নির্ধারণ করেছে। প্রণালির পশ্চিম অংশ সম্পূর্ণ চিলির সীমানার অভ্যন্তরে অবস্থিত।

প্রণালির পূর্ব প্রান্তে অবস্থিত তিনটি দ্বীপের (পিক্তন, নুয়েবা এবং লেনক্স) নিয়ন্ত্রণ নিয়ে ১৮৪০ সাল থেকে চিলি ও আর্জেন্টিনার মধ্যে বিবাদ শুরু হয় এবং ১৯৭৮ সালে এ নিয়ে দুই দেশের মধ্যে যুদ্ধের সম্ভাবনা তৈরি হয়। শেষ পর্যন্ত ১৯৮৫ সালের ২রা মে তারিখে এর মীমাংসা হয় এবং দ্বীপ তিনটির নিয়ন্ত্রণ চিলিকে দিয়ে দেওয়া হয়।

চার্লস ডারউইন জাহাজে করে ১৮৩৩-১৮৩৪ খ্রিষ্টাব্দে অঞ্চলটিতে অভিযান চালান, তার নাম ছিল “বিগ্‌ল”। এই জাহাজের নামেই প্রণালিটির নামকরণ করা হয়েছে।

আর্জেন্টিনার উশুয়াইয়া শহর এবং চিলির পুয়ের্তো উইলিয়াম্‌স শহর এই প্রণালির উপর অবস্থিত বৃহত্তম লোকালয়। এই দুইটি গোটা পৃথিবীর দক্ষিণতম মনুষ্য লোকালয়গুলির মধ্যেও অন্যতম।

thumb|800px|center|মানচিত্রে বিগ্‌ল প্রণালি

বিষয়শ্রেণী:আটলান্টিক মহাসাগরের প্রণালি
বিষয়শ্রেণী:চিলির প্রণালি
বিষয়শ্রেণী:আর্জেন্টিনার প্রণালি
বিষয়শ্রেণী:দক্ষিণ আমেরিকার প্রণালি
বিষয়শ্রেণী:প্রশান্ত মহাসাগরের প্রণালি
বিষয়শ্রেণী:আন্তর্জাতিক প্রণালি
ডোমকল মহকুমা

**ডোমকল মহকুমা** পশ্চিমবঙ্গের মুর্শিদাবাদ জেলার একটি মহকুমা। এই মহকুমা ডোমকল পুরসভা এবং ডোমকল, রানিনগর-১, রানিনগর-২ ও জলঙ্গি ব্লক চারটি নিয়ে গঠিত। এই চারটি ব্লকে ৩৮টি গ্রাম পঞ্চায়েত এবং দুটি সেন্সাস টাউন রয়েছে। মহকুমার সদর ডোমকল।

## এলাকা
ধুলিয়ান পুরসভা ছাড়াও এই মহকুমায় চারটি ব্লক রয়েছে। এগুলি হল: ডোমকল, রানিনগর-১, রানিনগর-২ ও জলঙ্গি। এই চারটি ব্লকে মোট ৩৮টি গ্রাম পঞ্চায়েত ও দুটি সেন্সাস টাউন বিদ্যমান। মহকুমার সেন্সাস টাউন দুটি হল হরহরিয়া চক ও ইসলামপুর।

## ব্লক

### ডোমকল ব্লক
ডোমকল ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল: আজিমগঞ্জগোলা, গড়াইমারি, জুগিন্দা, সারঙ্গপুর, ভগীরথপুর, গরিবপুর, জুরানপুর, ধুলাউড়ি, ঘোড়ামারা, মধুরকুল, ডোমকল, জিতপুর ও রাইপুর। ব্লকে কোনো নগরাঞ্চল নেই। ব্লকটি ডোমকল থানার অধীনস্থ। ব্লকের সদর ডোমকল।

### রানিনগর-১ ব্লক
রানিনগর-১ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল: হেরমপুর, ইসলামপুরচক, পাহাড়পুর, হুরশি, লোচনপুর, ও তেনকরাইপুর বালুমাটি। এই ব্লকে দুটি সেন্সাস টাউন আছে। এগুলি হল হরহরিয়া চক ও ইসলামপুর। ব্লকটি ইসলামপুর থানার অধীনস্থ।  ব্লকের সদর গোয়াস।

### রানিনগর-২ ব্লক
রানিনগর-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: কালীনগর-১, কাৎলামারি-২, রাজাপুর, কালীনগর-২, মালীবাড়ি-১, রানিনগর-১, কাৎলামারি-১, মালীবাড়ি-২ ও রানিনগর-২। এই ব্লকে কোনো শহরাঞ্চল নেই। ব্লকটি রানিনগর থানার অধীনস্থ।  ব্লকের সদর রানিনগর।

### জলঙ্গি ব্লক
জলঙ্গি ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: চোয়াপাড়া, ঘোষপাড়া, খয়রামারি, সাহেবনগর, দেবীপুর, জলঙ্গি, সদিখণ্ডেড়া, ফরিদপুর, কাটাবাড়ি ও সাগরপাড়া। এই ব্লকে কোনো শহরাঞ্চল নেই। ব্লকটি জলঙ্গি থানার অধীনস্থ।  ব্লকের সদর সাহেবরামপুর।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে ধুলিয়ান পুরসভা *সমশেরগঞ্জ বিধানসভা কেন্দ্রের*' অংশ। রানিনগর-১ ব্লক, ডোমকল ব্লকের ধুলিয়ান গ্রাম পঞ্চায়েত ও রানিনগর-২ ব্লকের কালীনগর-১, কালীনগর-২, মালীবাড়ি-১, মালীবাড়ি-২ ও রানিনগর-১ গ্রাম পঞ্চায়েত নিয়ে **রানিনগর বিধানসভা কেন্দ্র** গঠিত। ডোমকল ব্লকের অপর বারোটি গ্রাম পঞ্চায়েত নিয়ে **ডোমকল বিধানসভা কেন্দ্র** গঠিত। জলঙ্গি ব্লক ও রানিনগর-২ ব্লকের কাৎলামারি-২, রাজাপুর, কাৎলামারি-১ ও রানিনগর-২ গ্রাম পঞ্চায়েত নিয়ে **জলঙ্গি বিধানসভা কেন্দ্র** গঠিত। সমশেরগঞ্জ বিধানসভা কেন্দ্রটি **[[মালদহ দক্ষিণ বিধানসভা কেন্দ্র|মালদহ দক্ষিণ বিধানসভা কেন্দ্রের]]** অন্তর্গত। অন্যদিকে ডোমকল, জলঙ্গি ও রানিনগর বিধানসভা কেন্দ্রগুলি **[[মুর্শিদাবাদ লোকসভা কেন্দ্র|মুর্শিদাবাদ লোকসভা কেন্দ্রের]]** অংশ।

## পাদটীকা

বিষয়শ্রেণী:মুর্শিদাবাদ জেলা
বিষয়শ্রেণী:মুর্শিদাবাদ জেলার মহকুমা
বিষয়শ্রেণী:পশ্চিমবঙ্গের মহকুমা
মালবাজার মহকুমা

**মালবাজার মহকুমা** পশ্চিমবঙ্গের জলপাইগুড়ি জেলার একটি মহকুমা। এই মহকুমা মাল পুরসভা এবং মাল, মেটেলি ও নাগরাকাটা নামে তিনটি ব্লক নিয়ে গঠিত। উক্ত ব্লক তিনটিতে মোট ২২টি গ্রাম পঞ্চায়েত রয়েছে। এই মহকুমার সদর মালবাজার। ১৯৯০-এর দশকে জলপাইগুড়ি জেলার জলপাইগুড়ি সদর মহকুমা দ্বিখণ্ডিত করে এই মহকুমাটি গঠন করা হয়। মালবাজার মহকুমা চা বাগান ও আর্দ্র পর্ণমোচী অরণ্যাঞ্চলের জন্য বিখ্যাত। মালবাজার ছাড়া এই মহকুমার অন্যান্য গুরুত্বপূর্ণ শহর হল লাটাগুড়ি (মহকুমার মধ্যে অবস্থিত গোরুমারা জাতীয় উদ্যানের প্রবেশপথ), চালসা, ডামডিম ও মেটেলি।

## এলাকা
মালবাজার পুরসভা ছাড়া এই মহকুমায় তিনটি ব্লক রয়েছে। এগুলি হল: মালবাজার, মেটেলি ও নাগরাকাটা। এই তিনটি ব্লকের অধীনে আবার ২২টি গ্রাম পঞ্চায়েত রয়েছে। এই ব্লকগুলিতে কোনো শহরাঞ্চল নেই।

## ব্লক

### মালবাজার ব্লক
মালবাজার ব্লকের গ্রামীণ এলাকা ৬ টি গ্রাম পঞ্চায়েত নিয়ে গঠিত। এগুলি হল: বাগরাকোট, ডামডিম, রাঙামাটি, কুমলাই, ওদলাবাড়ি ও তেসিমালা। এই ব্লকটি মাল থানার অধীনস্থ। ব্লকের সদর মালবাজার।

### ক্রান্তি ব্লক
ক্রান্তি ব্লকের গ্রামীণ এলাকা ৬ টি গ্রাম পঞ্চায়েত নিয়ে গঠিত। এগুলি হল: লাটাগুড়ি, রাজাডাঙা, চ্যাংমারী, ক্রান্তি, মৌলানি এবং চাঁপাডাঙা।

### মেটেলি ব্লক
মেটেলি ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল: বিধাননগর, মাটিয়ালি হাট, মাটিয়ালি-বাটাবাড়ি-২, ইনডং-মাটিয়ালি ও মাটিয়ালি-বাটাবাড়ি-১। এই ব্লকটি মেটেলি থানার অধীনস্থ। ব্লকের সদর চালসা।

### নাগরাকাটা ব্লক
নাগরাকাটা ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল: আঙড়াভাসা-১, চম্পাগুড়ি, সুলকাপাড়া, আঙড়াভাসা-২ ও লুকসান। এই ব্লকটি নাগরাকাটা ও বানারহাট থানার অধীনস্থ। ব্লকের সদর নাগরাকাটা।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে মালবাজার পুরসভা ও মালবাজার ব্লক নিয়ে **মাল বিধানসভা কেন্দ্র** গঠিত। মেটেলি ও নাগরাকাটা ব্লকদুটি **নাগরাকাটা বিধানসভা কেন্দ্রের** অন্তর্গত। দুটি বিধানসভা কেন্দ্রই তফসিলি উপজাতি প্রার্থীদের জন্য সংরক্ষিত। মাল বিধানসভা কেন্দ্রটি তফসিলি জাতি প্রার্থীদের জন্য সংরক্ষিত **[[জলপাইগুড়ি লোকসভা কেন্দ্র|জলপাইগুড়ি লোকসভা কেন্দ্রের]]** অন্তর্গত। নাগরাকাটা বিধানসভা কেন্দ্রটি তফসিলি উপজাতি প্রার্থীদের জন্য সংরক্ষিত **[[আলিপুরদুয়ার লোকসভা কেন্দ্র|আলিপুরদুয়ার লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:জলপাইগুড়ি জেলা
বিষয়শ্রেণী:জলপাইগুড়ি জেলার মহকুমা
রঘুনাথপুর মহকুমা

**রঘুনাথপুর মহকুমা** পশ্চিমবঙ্গের পুরুলিয়া জেলার একটি মহকুমা। এই মহকুমা রঘুনাথপুর পুরসভা এবং পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত ও সাতটি সেন্সাস টাউন আছে। মহকুমার সদর রঘুনাথপুরে অবস্থিত।

## এলাকা
রঘুনাথপুর পুরসভা ছাড়া এই মহকুমায় ছয়টি ব্লক রয়েছে। এগুলি হল: পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর। এই ব্লকগুলির অধীনে রয়েছে ৪৯টি গ্রাম পঞ্চায়েত ও সাতটি সেন্সাস টাউন। ব্লকের সাতটি সেন্সাস টাউন হল: সাঁওতালডিহি, চাপড়াই, আড়া, নবগ্রাম, হিজুলি ও পাড় বেলিয়া, আর্দ্রা।

## ব্লক

### পাড়া ব্লক
পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।

### রঘুনাথপুর-১ ব্লক
রঘুনাথপুর-১ ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: আড়া, বেরো, খাজুরা, সাঁকা, বাবুগ্রাম, চোরপাহাড়ি ও নুতনদি। ব্লকের শহরাঞ্চল আড়া সেন্সাস টাউনটি নিয়ে গঠিত। ব্লকটি রঘুনাথপুর থানার অধীনস্থ। ব্লকের সদর রঘুনাথপুর।

### রঘুনাথপুর-২ ব্লক
রঘুনাথপুর-২ ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বাদাঁ, জোড়াডিহ, নিলডিহ, চেলিয়ামা, মঙ্গলদা-মৌতোড় ও নুতনডিহ। ব্লকের শহরাঞ্চল নবগ্রাম সেন্সাস টাউনটি নিয়ে গঠিত। ব্লকটি রঘুনাথপুর ও সাঁওতালডিহি থানার অধীনস্থ। ব্লকের সদর চেলিয়ামা।

### নেতুরিয়া ব্লক
নেতুরিয়া ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: ভামুরিয়া, গুনিয়ারা, রায়বাঁধ, শর্বরী, দিঘা, জনার্দনডিহ ও শালতোড়। ব্লকের শহরাঞ্চল হিজুলি ও পার বেলিয়া সেন্সাস টাউন দুটি নিয়ে গঠিত। ব্লকটি নেতুরিয়া থানার অধীনস্থ। ব্লকের সদর রামকানালি।

### সান্তুরি ব্লক
সান্তুরি ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বালিতোড়া, রামচন্দ্রপুর-কোটালডি, তারাবাড়ি, গরসিকা, মুরাদি ও সান্তুরি। ব্লকের কোনো শহরাঞ্চল নেই। ব্লকটি সান্তুরি থানার অধীনস্থ। ব্লকের সদর মুরারডি।

### কাশীপুর ব্লক
কাশীপুর ব্লকের গ্রামীণ এলাকা ১৩টি গ্রাম পঞ্চায়েত নিগে গঠিত। এগুলি হল: য়াগারদি-চিত্রা, গোরানডিহ, মনিহারা, সোনাথালি, বাড়া, হাদালদা-উপাড়া, রাঙামাটি-রঞ্জনডিহ, বেকো, কালীদহ, সিমলা-ধনারা, গগনাবাদ, কাশীপুর ও সোনাইঝুরি। ব্লকের শহরাঞ্চল আর্দ্রা সেন্সাস টাউনটি নিয়ে গঠিত। ব্লকটি কাশীপুর থানার অধীনস্থ। ব্লকের সদর পঞ্চকোটরাজ।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: 
* রঘুনাথপুর পুরসভা, রঘুনাথপুর-১ ব্লক, নেতুরিয়া ব্লক ও সান্তুরি ব্লক নিয়ে **রঘুনাথপুর বিধানসভা কেন্দ্র** গঠিত।
* পাড়া ব্লক ও রঘুনাথপুর-২ ব্লক নিয়ে **পাড়া বিধানসভা কেন্দ্র** গঠিত।
* কাশীপুর ব্লক **কাশীপুর বিধানসভা কেন্দ্রের** একটি অংশ।
* পাড়া ও রঘুনাথপুর বিধানসভা কেন্দ্র তফসিলি জাতি প্রার্থীদের জন্য সংরক্ষিত।
* পাড়া ও কাশীপুর বিধানসভা কেন্দ্র **[[পুরুলিয়া লোকসভা কেন্দ্র|পুরুলিয়া লোকসভা কেন্দ্রের]]** অন্তর্গত।
* রঘুনাথপুর বিধানসভা কেন্দ্র **[[বাঁকুড়া লোকসভা কেন্দ্র|বাঁকুড়া লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:পুরুলিয়া জেলা
বিষয়শ্রেণী:পুরুলিয়া জেলার মহকুমা
কেটি পেরি

**ক্যাথরিন এলিজাবেথ হাডসন** (ইংরেজিতে:Katheryn Elizabeth Hudson; জন্ম ১৫ অক্টোবর, ১৯৮৪) একজন আমেরিকান সঙ্গীত-শিল্পী গীতিকার। ক্যালিফোর্নিয়ার সান্টা বারবারা শহরে পেরির জন্ম হয়। শৈশবে তিনি খ্রীস্টান যাজক অভিভাবক দ্বারা পালিত হন। তিনি শৈশবে গোস্পেল সঙ্গীত শুনতেন এবং শিশু হিসেবেই চার্চে গান করতেন। মাধ্যমিক বিদ্যালয় থেকে জিইডি পরীক্ষা দেয়ার পর তিনি সঙ্গীতকে পেশা হিসেবে বেছে নেয়ার সিদ্ধান্ত নেন।

২০০১ সালে তিনি নিজের নামে প্রথম সঙ্গীত অ্যালবাম প্রকাশ করেন। অ্যালবামটিতে পেরি প্রধানত গোস্পেল ধারার গান করেছেন। পরবর্তিতে ২০০৪ থেকে ২০০৫ পর্যন্ত তিনি তার দ্বিতীয় অ্যালবাম ও টিম ম্যাট্রিক্সের সাথে একটি মিশ্র অ্যালবামের কাজ করেন, তবে অ্যালবাম দুটি শেষ পর্যন্ত প্রকাশিত হয়নি।
 
২০০৭ সালে পেরি ক্যাপিটল মিউজিক গ্রুপের সাথে চুক্তি করেন এবং তার নাম পরিবর্তন করে কেটি পেরি রাখেন। এসময় তিনি ইন্টারনেটে তার প্রথম একক সঙ্গীত ইউ'র সো গে প্রকাশ করেন। এই গান তাকে কিছুটা খ্যাতি এনে দিলেও গানটি চার্টে অন্তর্ভুক্ত হয়নি। ২০০৮ সালে তিনি সর্বাধিক খ্যাতি অর্জন করেন তার দ্বিতীয় একক সঙ্গীত প্রকাশের মাধ্যমে।

গানটির নাম আই কিসড এ গার্ল এটি আন্তর্জাতিক খ্যাতি অর্জন করে এবং বিভিন্ন দেশের টপ চার্টে স্থান করে নেয়। পেরির প্রথম প্রধান অ্যালবাম ওয়ান অফ দ্য বয়েস একই সালে প্রকাশিত হয়। অ্যালবামটি ঐ বছরের বিশ্বের তেত্রিশতম সর্বোচ্চ বিক্রীত অ্যালাবামে পরিণত হয়।

রেকর্ডিং ইন্ডাস্ট্রি অ্যাসোসিয়েশন অফ অ্যামেরিকা অ্যালবামটিকে প্লাটিনাম সনদ দেয়। বিলবোর্ড কর্তৃক প্রকাশিত ২০০০-১০ দশকের সেরা ১০০ শিল্পীর তালিকায় পেরি ৯৭তম স্থান দখল করে। তিনি অদ্ভুত ধরনের পোশাক পরিধানের মাধ্যমে পরিচিতি লাভ করেন।

তার পরবর্তি অ্যালবাম *টিনএজ ড্রিম* ২৪ আগস্ট ২০১০ সালে যুক্তরাষ্ট্র ও কানাডায় প্রকাশিত হয়। অ্যালবামটি ৩০ আগস্ট বিশ্বব্যাপী প্রকাশিত হয়। বিলবোর্ড ২০০ তালিকায় অ্যালবামটি শীর্ষস্থান দখল করে। ট্র্যাভিস ম্যাককয়ের সাথে পেরির দীর্ঘদিনের প্রণয়-ঘটিত সম্পর্ক ছিল, তবে বর্তমানে তিনি রাসেল ব্র্যান্ডের সাথে চুক্তিবদ্ধ।

## তথ্যসূত্র

## বহিঃসংযোগ

* Official website
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন সঙ্গীতশিল্পী
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন পপ গায়িকা
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন নারীবাদী
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন রক গায়িকা
বিষয়শ্রেণী:এমটিভি ইএমএ বিজয়ী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:ব্রিট পুরস্কার বিজয়ী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:নৃত্য-পপ সঙ্গীতজ্ঞ
বিষয়শ্রেণী:আইল্যান্ড রেকর্ডসের শিল্পী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন পপ রক কণ্ঠশিল্পী
বিষয়শ্রেণী:মার্কিন রক গিটারবাদক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন রক গীতিকার
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর মার্কিন গীতরচয়িতা
বিষয়শ্রেণী:২১শ শতাব্দীর মার্কিন নারী গিটারবাদক
হোভানিজ ড্যানিয়েলিয়ান

**হোভানিজ ড্যানিয়েলিয়ান** (; জন্ম ১১ই এপ্রিল, ১৯৮৭) একজন আর্মেনীয় লাইট ফ্লাইওয়েট অপেশাদার মুষ্টিযোদ্ধা। তিনি ২০০৮ বেইজিং অলিম্পিকে খেলার যোগ্যতা অর্জন করেছিলেন এবং ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে নিজের বিভাগে সোনা জেতেন।

## কর্মজীবন
বুলগেরিয়ার প্লোভদিভে অনুষ্ঠিত ২০০৬ ইউরোপীয় চ্যাম্পিয়নশিপে তিনি সেমিফাইনালে রাশিয়ান মুষ্টিযোদ্ধা দাভিদ আইরাপেটিয়ানের কাছে পরাস্ত হয়ে ব্রোঞ্জ পদক লাভ করেন।

২০০৭ বিশ্ব চ্যাম্পিয়েনশিপে কোয়ার্টার ফাইনালে থাই মুষ্টিযোদ্ধা আমনাত রুয়েনরোয়েং-এর কাছে তিনি পরাস্ত হন। তবে তার এই সাফল্যের জন্য তিনি বেইজিং অলিম্পিকে অংশগ্রহণের যোগ্যতা অর্জন করেন।

২০০৮ অলিম্পিকে, ড্যানিয়েলিয়ান থমাস এসোম্বাকে প্রথম রাউন্ডে পরাস্ত করার পর পরের রাউন্ডে বির্ঝান ঝাকিপভের কাছে ১৩:৭ ফলে পরাজিত হন।

ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে ড্যানিয়েলিয়ান স্পেনীয় মুষ্টিযোদ্ধা হোসে ডে লা নিয়েভ লিনারেসকে ফাইনালে হারিয়ে স্বর্ণ পদক লাভ করেন।

রাশিয়ার মস্কোতে অনুষ্ঠিত ২০১০ ইউরোপীয় অপেশাদার মুষ্টিযুদ্ধ চ্যাম্পিয়নশিপের সেমিফাইনালে তিনি আজারবাইজানের এলভিন মামিশজাদেকে পরাজিত করে ব্রোঞ্জ পদক জয় করেন।

## পাদটীকা

## বহিঃসংযোগ
* ২০০৬ ইউরোপীয় চ্যাম্পিয়নশিপের ফল
* ২০০৭ বিশ্ব চ্যাম্পিয়নশিপ
* জীবনী


বিষয়শ্রেণী:আর্মেনীয় মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:আর্মেনিয়ার অলিম্পিক মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:১৯৮৭-এ জন্ম
বিষয়শ্রেণী:আর্মেনীয় ক্রীড়াবিদ
নোয়েল স্ট্রিটফিল্ড

**মেরি নোয়েল স্ট্রিটফিল্ড** (ইংরেজি ভাষায়: Mary Noel Streatfeild) (২৪ ডিসেম্বর ১৮৯৫ – ১১ সেপ্টেম্বর ১৯৮৬) ছিলেন একজন ইংরেজ লেখক, ঔপন্যাসিক। তিনি সর্বাধিক পরিচিত **ব্যালে সুজ** (*Ballet Shoes*) শীর্ষক উপন্যাস রচনার জন্য। তার বেশ কিছু উপন্যাস অবলম্বনে চলচ্চিত্র ও টেলিভিশন নাটক নির্মিত হয়েছে।

## জীবনী
স্ট্রিটফিল্ড ১৮৯৫ সালের ২৪ ডিসেম্বর ইংল্যান্ডের সাসেক্সে জন্মগ্রহণ করেন। তিনি ছিলেন তার বাবা-মায়ের পাঁচ সন্তানের মধ্যে দ্বিতীয়। স্ট্রিটফিল্ডের জীবনী তার তিনটি উপন্যাসে বর্ণিত হয়েছে: *এ ভিকারেজ অফ ফ্যামিলি*, *অ্যাওয়ে ফ্রম দ্য ভিকারেজ* এবং *বেয়ন্ড দ্য ভিকারেজ*। নাট্যচর্চা তিনি পেশা হিসেবে বেছে নিয়েছেন। স্ট্রিটফিল্ডের দশ বছর অভিনয়ের অভিজ্ঞতা ছিল। বেশ কিছু খ্যাতনামা নাট্য-প্রতিষ্ঠানের সঙ্গে তার সম্পর্ক ছিল, যার ছিল তার রচিত কয়েকটি বিখ্যাত শিশু উপন্যাসের ভিত্তি। এসব উপন্যাসে মূলত সাংস্কৃতিক কর্মকাণ্ডে জড়িত শিশুদের সমস্যা, সংকট, সম্ভাবনা ইত্যাদি চিত্রিত হয়েছে।

স্ট্রিটফিল্ডের প্রথম শিশু-গ্রন্থ *ব্যালে সুজ*। এই গ্রন্থের মাধ্যমে তার সফল সাহিত্য কর্মসমূহের সূচনা ঘটে। তার তৃতীয় গ্রন্থ *দ্য সার্কাস ইজ কামিং* ১৯৩৯ সালে কার্নেগি মেডেল জিতেছিল।

১৯৮৩ সালে স্ট্রিটফিল্ড ব্রিটিশ সরকারের অফিসার অফ দ্য অর্ডার অফ দ্য ব্রিটিশ এম্পায়ার হিসেবে নিযুক্ত হন।

## তথ্যসূত্র

## বহিঃসংযোগ
* The Noel Streatfeild homepage
* Collecting Books and Magazines Biography and images of early editions of Streatfeild's books
* A brief biography

বিষয়শ্রেণী:১৮৯৫-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:ইংরেজ সাহিত্যিক
বিষয়শ্রেণী:ইংরেজ শিশুসাহিত্যিক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
ব্যালেট সুজ (চলচ্চিত্র)

**ব্যালেট সুজ** (ইংরেজি ভাষায়: Ballet Shoes) ২০০৭ সালে প্রকাশিত একটি ইংরেজ টেলিভিশন চলচ্চিত্র। চলচ্চিত্রটি শিশু ঔপণ্যাসিক নোয়েল স্ট্রিটফিল্ড কর্তৃক ১৯৩৬ সালে রচিত একই নামের উপন্যাস অবলম্বনে নির্মাণ করা হয়। গ্রানাডা প্রোডাকশন এটি নির্মাণ করে এবং বিবিসি ওয়ানে ২৬ ডিসেম্বর ২০০৭ সালে এটি প্রথম প্রচারিত হয়। স্যান্ড্রা গোল্ডব্যাচার ছিলেন এই চলচ্চিত্রের পরিচালক। এমা ওয়াটসন, রিচার্ড গ্রিফথস, লুসি বইনটন, ভিক্টোরিয়া উড, ইয়াসমিন পেইজ ও এমিলা ফক্স এতে প্রধান চরিত্রসমূহে অভিনয় করেন।

## তথ্যসূত্র

## বহিঃসংযোগ
* ব্যালেট সুজ - বিবিসি ওয়ান
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০০৭-এর চলচ্চিত্র
কেট ডিক্যামিলো

**কেট ডিক্যামিলো** (ইংরেজি ভাষায়: KateDiCamillo) (জন্ম মার্চ ২৫, ১৯৬৪) একজন আমেরিকান শিশু সাহিত্যিক। তিনি সর্বাধিক পরিচিত তার *দ্য টেল অফ ডেসপ্যারক্স*, *বিকজ অফ উইন ডিক্সি* এবং *মার্সি ওয়াটসন* গ্রন্থের জন্য। *দ্য টেল অফ ডেসপ্যারক্স* ও *বিকজ অফ উইন ডিক্সি* গ্রিন্থ দুইটি নিউবেরি মেডেল পুরস্কার লাভ করে। এছাড়া ডিক্যামিলো বহু গ্রন্থ, উপন্যাস রচনা করেছেন যার মধ্যে অনেকগুলো পুরস্কারপ্রাপ্ত।

## জন্ম ও শিক্ষজীবন
কেট ডিক্যামিলো ১৯৬৪ সালে ফিলাডেলফিয়ায় জন্মগ্রহণ করেন। শৈশবে তিনি দীর্ঘকাল নিউমোনিয়া রোগে ভুগেছিলেন। পাঁচ বছর বয়সে তিনি স্বাস্থ্যগত কারণে (অধিক উষ্ণ আবহাওয়া) তার মা ও বড় ভাইসহ ফ্লোরিডায় স্থানান্তরিত হন। তবে তার বাবা কখনোই ফ্লোরিডায় তাদের কাছে আসেনি। তার বড় ভাই একজন খ্যাতিমান স্থপতি এবং মা শিক্ষক। ১৯৮৭ সালে ডিক্যামিলো ইউনিভার্সিটি অফ ফ্লোরিডা থেকে ইংরেজি বিষয়ে স্নাতক ডিগ্রী লাভ করেন। এরপরে তিনি বিভিন্ন প্রতিষ্ঠানে কর্মরত ছিলেন।

## কর্মজীবন
কেট ডিক্যামিলো ৩০ বছর বয়সে তিনি মিনিয়াপোলিসে স্থানান্তরিত হন এবং সেখানে একটি বইয়ের গুদামঘরে চাকরি শুরু করেন। এই চাকরিতে থেকেই মূলত তিনি শিশুদের জন্য লিখতে উদ্বুদ্ধ হন। এখানে কর্মরত থাকাকালেই তিনি তার বিখ্যাত শিশু-গ্রন্থ বিকজ অফ উইন ডিক্সি রচনা করেন।

## প্রকাশিত বই

## পুরস্কার ও সম্মাননা

## তথ্যসূত্র

## বহিঃসংযোগ
* কেট ডিক্যামিলোর ওয়েবসাইট
* 
* Kate DiCamillo bio - ক্যান্ডেলউইক প্রেস-এর ওয়েবসাইটএ কেট ডিক্যামিলো

বিষয়শ্রেণী:মার্কিন লেখিকা
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশুসাহিত্যিক
বিষয়শ্রেণী:মার্কিন ঔপন্যাসিক
বিষয়শ্রেণী:১৯৬৪-এ জন্ম
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী ঔপন্যাসিক
বিষয়শ্রেণী:মার্কিন নারী শিশুসাহিত্যিক
২০০৮ গ্রীষ্মকালীন অলিম্পিকে মুষ্টিযুদ্ধ – ফ্লাইওয়েট

২০০৮ গ্রীষ্মকালীন অলিম্পিকে **ফ্লাইওয়েট** প্রতিযোগিতা ছিল দ্বিতীয় সর্বনিম্ন ওজনের অপেশাদার মুষ্টিযুদ্ধের বিভাগ আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ফ্লাইওয়েট শ্রেণীভুক্ত হত, যারা ৫১ কিলোগ্রাম (১১২.৪ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

## পদকবিজয়ী

## সময়সূচী
সমস্ত সময় China Standard Time (UTC+৮)

## ড্র
### ফাইনাল

### ঊর্ধাংশ

### নিম্নাংশ

## আরও দেখুন
* ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - ফ্লাইওয়েট

## বহিঃসংযোগ
* AIBA 
* ফলাফল

বিষয়শ্রেণী:২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
চাঁচল মহকুমা

**চাঁচল মহকুমা** পশ্চিমবঙ্গের মালদহ জেলার একটি মহকুমা। এই মহকুমা চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত রয়েছে। মহকুমার সদর চাঁচল।

## এলাকা
চাঁচল মহকুমার চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ ব্লক ছয়টির অধীনে মোট ৪৯টি গ্রাম পঞ্চায়েত রয়েছে। এই ছয়টি ব্লকে কোনো শহরাঞ্চল নেই।

## ব্লক

### চাঁচল-১ ব্লক
চাঁচল-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আলিহন্দা, চাঁচল, খরবা, মাকদামপুর, ভগবানপুর, কালীগ্রাম, মহানন্দাপুর ও মতিহারপুর। ব্লকটি খরবা থানার অধীনস্থ। ব্লকের সদর চাঁচল।

### চাঁচল-২ ব্লক
চাঁচল-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভাকরি, ধানগাড়া-বিষাণপুর, গৌড়হন্দা, ক্ষেমপুর, চন্দ্রপাড়া
, জালালপুর ও মালতীপুর। ব্লকটি খরবা(বর্তমান চাঁচল) থানার অধীনস্থ। ব্লকের সদর মালতীপুর।

### রতুয়া-১ ব্লক
রতুয়া-১ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বাহারাল, চাঁদমণি-২, মহানন্দাতলা, ভাদো, বিলাইমারি, দেবীপুর, রতুয়া, চাঁদমণি-১, কাহালা ও সামসি। ব্লকটি রতুয়া থানার অধীনস্থ। ব্লকের সদর রতুয়া।

### রতুয়া-২ ব্লক
রতুয়া-২ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আড়াইডাঙা, পরানপুর, পুখুরিয়া, শ্রীপুর-১, মহারাজপুর, পীরগঞ্জ, সম্বলপুর ও শ্রীপুর-২। ব্লকটি রতুয়া থানার অধীনস্থ। ব্লকের সদর পুখুরিয়া।

### হরিশ্চন্দ্রপুর-১ ব্লক
হরিশ্চন্দ্রপুর-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভিঙ্গোল, হরিশ্চন্দ্রপুর, খুশিদহ, রশিদাবাদ, বারুই, মহেন্দ্রপুর ও তুলসীহট্ট। ব্লকটি হরিশ্চন্দ্রপুর থানার অধীনস্থ। ব্লকের সদর হরিশ্চন্দ্রপুর।

### হরিশ্চন্দ্রপুর-২ ব্লক
হরিশ্চন্দ্রপুর-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: দৌলতপুর, মালিওর-১, সাদলিচক, দৌলতনগর, মালিওর-২, সুলতাননগর, ইসলামপুর, মাশালদহ ও ভালুকা। ব্লকটি হরিশ্চন্দ্রপুর থানার অধীনস্থ। ব্লকের সদর বড়দুয়ারি।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে চাঁচল-১ ব্লক ও হরিশ্চন্দ্রপুর-১ ব্লকের বারুই, খুশিদহ, রশিদাবাদ ও তুলসীহট্ট গ্রাম পঞ্চায়েত নিয়ে **চাঁচল বিধানসভা কেন্দ্র** গঠিত হয়েছে। হরিশ্চন্দ্রপুর-১ ব্লকের অপর তিনটি গ্রাম পঞ্চায়েত ও হরিশ্চন্দ্রপুর-২ ব্লক নিয়ে **হরিশ্চন্দ্রপুর বিধানসভা কেন্দ্র** গঠিত হয়েছে। চাঁচল-২ ব্লক ও রতুয়া-২ ব্লকের মহারাজপুর, পীরগঞ্জ, শ্রীপুর-১, শ্রীপুর-২ ব্লক নিয়ে **মালতীপুর বিধানসভা কেন্দ্র** গঠিত হয়েছে। রতুয়া-২ ব্লকের অপর চারটি গ্রাম পঞ্চায়েত ও রতুয়া-১ ব্লক নিয়ে **রতুয়া বিধানসভা কেন্দ্র** গঠিত হয়েছে। এই চারটি বিধানসভা কেন্দ্রই **[[মালদহ উত্তর লোকসভা কেন্দ্র|মালদহ উত্তর লোকসভা কেন্দ্রের]]** অন্তর্গত।
## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:মালদহ জেলা
বিষয়শ্রেণী:মালদহ জেলার মহকুমা
হোসেন শাহী রাজবংশ

**হোসেন শাহী রাজবংশ** ১৪৯৪ থেকে ১৫৩৮ খ্রিষ্টাব্দের মধ্যবর্তী সময়ে বাংলা শাসন করে।  

## [[আলাউদ্দিন হোসেন শাহ]]
এই বংশের শ্রেষ্ঠ সুলতান ছিলেন আলাউদ্দিন হোসেন শাহ। তার রাজত্বকালে বাংলায় এক সাংস্কৃতিক নবজাগরণ দেখা যায়। তিনি কামরূপ, কামতা ও উড়িষ্যার জাজনগর অধিকার করেছিলেন। তার রাজ্য চট্টগ্রাম পর্যন্ত প্রসারিত ছিল। আলাউদ্দিন হুসেন শাহের **রাজত্বকালেই চট্টগ্রামে পর্তুগিজ বণিকদের আনাগোনা শুরু হয়।** তার আমলে বর্তমান বাংলাদেশ-র ভারত সীমান্তবর্তী চাঁপাইনবাবগঞ্জ জেলা-র শিবগঞ্জ উপজেলা-র ছোট সোনা মসজিদ নির্মিত হয়।

## [[নাসিরউদ্দিন নুসরাত শাহ]]
বাবরের ভারত অভিযানকালে নাসিরউদ্দিন নুসরাত শাহ আফগান নেতাদের আশ্রয় দিয়েছিলেন। যদিও তিনি নিজে নিরপেক্ষ থাকেন। নুসরত শাহ বাবরের সঙ্গে চুক্তি করে বাংলাকে বাবরের অভিযানের হাত থেকে রক্ষা করেন। 

## [[গিয়াসউদ্দিন মাহমুদ শাহ]]
গিয়াসুদ্দিন মামুদ শাহ এই বংশের শেষ সুলতান যিনি গৌড় থেকে রাজ্যশাসন করতেন। উত্তর-পশ্চিম সীমান্ত অঞ্চলে তাকে আফগান শক্তির সঙ্গে যুদ্ধ করতে হয়। ১৫৩৮ সালে আফগানরা গৌড় অধিকার ও লুণ্ঠন করে। এরপর মুঘল আগ্রাসনের পূর্বে কয়েক দশক তারা গৌড়েই বসবাস করেছিলেন।

## শাসকবৃন্দ
* আলাউদ্দিন হোসেন শাহ (১৪৯৩-১৫১৯)
* নাসিরউদ্দিন নুসরাত শাহ (১৫১৯-১৫৩৩)
* দ্বিতীয় আলাউদ্দিন ফিরোজ শাহ (১৫৩৩)
* গিয়াসউদ্দিন মাহমুদ শাহ (১৫৩৩-১৫৩৮)

## আরও দেখুন
* বাংলার শাসকগণ
* বাংলার ইতিহাস
* সুন্নি মুসলমান রাজবংশের তালিকা

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার শাসক
বিষয়শ্রেণী:মালদহ জেলার ইতিহাস
বিষয়শ্রেণী:বাংলা সালতানাত
বিষয়শ্রেণী:হোসেন শাহী রাজবংশ
বিষয়শ্রেণী:বাংলার রাজবংশ
বিষয়শ্রেণী:সুন্নি মুসলিম রাজবংশ
বিষয়শ্রেণী:ভারতীয় রাজশাসক